Volmaanpieknieks | Afrikaanse Taalmuseum en -monument
Volmaanpieknieks	Glo jy aan die man in die maan of dat die maan van kaas gemaak is? Kom beskou die volmaan van nader vanaf die Afrikaanse Taalmonument op Paarlberg – by die gewilde maandelikse Volmaanpieknieks op 15 Oktober, 12 November en 15 Desember 2016 (met Kersvader!), asook op 13 Januarie, 11 Februarie en 11 Maart 2017.
Dié pieknieks is baie gewild onder plaaslike inwoners én oorsese besoekers, wat veral die sonsondergang en naguitsig van die vallei geniet. Besoekers kan enige tyd tussen 17:00 en 22:00 kom piekniek hou. ’n Gratis begeleide toer van die monument sal om 18:30 aangebied word.
Bring jou eie piekniekmandjie of bestel een (teen R250 vir twee persone, of R350 met ‘n mandjie ingesluit) by Volksmond Koffiewinkel (tel. 021 863 2800). Volksmond sal oop wees vir koffie en ligte verversings. Besoekers moet onthou om flitse en warm klere saam te bring. Geen honde en vure word toegelaat nie. Veilige parkering is beskikbaar en toegang word beheer.
Vir meer inligting oor geleenthede by die Taalmonument, skakel 021 863 0543/4809.